स्टूडेंट्स ने फायरिंग रेंज का भ्रमण किया
अनूपगढ़| कस्बेके तीन स्कूलों के स्टूडेंट्स ने सूरतगढ़ छावनी में आर्मी गतिविधियों को जाना। बच्चों ने वहां गुरुद्वारा साहिब का दर्शन किया, फायरिंग रेंज देखी। बच्चों ने एक एमजी राइफल से फायरिंग का आनंद लिया। टैंकों की गतिविधियों की जानकारी प्राप्त की। भ्रमण के दौरान सेना के मेजर एमएस चौहान, सूबेदार सतनाम सिंह मनोहर सिंह ने बच्चों को सेना के हथियारों, सेना के कार्यों, सेना में भर्ती होने संबंधित जानकारी दी। बाल विकास स्कूल के प्रधानाचार्य मनसुख सारस्वत, डीएन स्कूल के प्रधानाचार्य प्रदीप टाक, इंडियन स्कूल के प्रधानाचार्य कृष्ण गोदारा और शारदा स्कूल के प्रधानाचार्य राजबहादुर सिंह सहित अन्य स्टाफ मौजूद थे। तीनों स्कूलों ने संयुक्त रूप से भ्रमण कार्यक्रम आयोजित किया है।
hin_Deva hin_Deva